b"\n_START_ARTICLE_\nConstituci\xc3\xb3 de Litu\xc3\xa0nia\n_START_SECTION_\nHist\xc3\xb2ria\n_START_PARAGRAPH_\nLa Primera Constituci\xc3\xb3 de Litu\xc3\xa0nia es va aprovar el 3 de maig de 1791, en un esfor\xc3\xa7 per reformar la Confederaci\xc3\xb3 de Pol\xc3\xb2nia i Litu\xc3\xa0nia, que estava conformada pel Gran Ducat de Litu\xc3\xa0nia i el Regne de Pol\xc3\xb2nia. Tanmateix, va ser de curta durada i mai no es va posar en pr\xc3\xa0ctica per complet. El repartiment de Pol\xc3\xb2nia amb les tres annexions successives del territori cap al final del segle\xc2\xa0xviii (1771, 1793 i 1795 on la mancomunitat va deixar d'existir quan Litu\xc3\xa0nia va esdevenir part de l'Imperi Rus._NEWLINE_Despr\xc3\xa9s de la Primera Guerra Mundial, Litu\xc3\xa0nia va declarar la seva independ\xc3\xa8ncia el 16 de febrer de 1918. Tres projectes de constitucions separades es van presentar: el 2 de novembre de 1918, el 4 d'abril de 1919 i el 10 de juny de 1920. L'Assemblea Constituent (Steigiamasis Seimas) no va adoptar una constituci\xc3\xb3 fins a l'1 d'agost de 1922, la qual s'assemblava a les modernes constitucions europees occidentals. El 1928 i 1938 es van aprovar noves constitucions que reflectien el lideratge autoritari d'Antanas Smetona. El 1940 i 1978, les noves constitucions de la Rep\xc3\xbablica Socialista Sovi\xc3\xa8tica de Litu\xc3\xa0nia es van adoptar, de forma similar a les altres constitucions sovi\xc3\xa8tiques."